Трыніці-каледж (Кембрыдж)

**Трыніці-каледж** (, каледж Святой Тройцы) — адзін з 31 каледжа Кембрыджскага ўніверсітэта. Найбуйнейшы каледж універсітэта паводле агульнай колькасці студэнтаў і выкладчыкаў, але па колькасці студэнтаў трохі саступае каледжу  таго ж універсітэта.

У каледжа вельмі паважная рэпутацыя, многія члены брытанскай каралеўскай сям’і з’яўляліся яго выпускнікамі: кароль Эдуард VII, кароль Георг VI, прынц Генры, герцаг Глостэрскі і Чарлз, прынц Уэльскі.

Трыніці-каледж мае вельмі моцныя акадэмічныя традыцыі, яго супрацоўнікі атрымалі 31 Нобелеўскую прэмію (з 83 прэмій, атрыманых усімі супрацоўнікамі ўніверсітэта).

Сярод яго знакамітых выпускнікоў — Фрэнсіс Бэкан, Ісак Ньютан, лорд Байран, Бертран Расел і Уладзімір Набокаў.

## Гісторыя 
[thumb|злева|200px|Статуя заснавальніка каледжа [Генрых VIII|Генрыха VIII на Вялікай браме]]
Каледж быў заснаваны каралём Генрыхам VIII у 1546 годзе ў выніку зліцця двух каледжаў  — Майклхауса (заснаванага Херві дэ Стэнтанам у 1324 годзе), і Кінгс-хола (створанага па ўказе караля Эдуарда II у 1317 годзе і ператворанага па распараджэнні караля Эдуарда III у 1337 годзе). У той час Генрых VIII праводзіў секулярызацыю царкоўных і манастырскіх зямель. Оксфардскі і Кембрыджскі ўніверсітэты былі таксама досыць багатымі, каб стаць аб’ектамі яго праследаванняў. Кароль правёў праз парламент закон, які дазваляў яму канфіскаваць маёмасць любога каледжа.

Універсітэт скарыстаўся сваімі сувязямі з шостай жонкай караля — Кацярынай Пар. Каралева пераканала свайго мужа не закрываць іх, а стварыць новы каледж. Кароль загадаў сфарміраваць новы Трыніці-каледж на аснове некалькіх старых каледжаў і пансіёнаў.

Большасць буйных будынкаў каледжа датуюцца XVI і XVII стагоддзеамі. Томас Невіл, які стаў главой каледжа ў 1593 годзе, істотна перабудаваў старыя будынкі і пабудаваў новыя. Апрача іншага, ён павялічыў і завяршыў Вялікі двор, пабудаваў тое, што цяпер называецца Дваром Невіла паміж Вялікім дваром і ракой Кам. Двор Невіла быў завершаны ў канцы XVII стагоддзя, калі па праекце знакамітага архітэктара Крыстафера Рэна была пабудавана Бібліятэка Рэна.

## Будынкі і тэрыторыі 
thumb|злева|Адзін з будынкаў каледжа
thumb|злева|Вялікі двор з фантанам
[thumb|200px|Копія кнігі [Матэматычныя пачаткі натуральнай філасофіі, з рукапіснымі папраўкамі Ньютана, у бібліятэцы Рэна]]

* Каралеўскі дом () (1377—1416, розныя архітэктары): размешчаны на поўнач ад Вялікага двара, за вежай з гадзіннікам. Нароўні з каралеўскай брамай гэта адзіны будынак, што застаўся каледжа Кінгс-хол.
* Вялікая брама, што вядзе ў Вялікі двор каледжа. Статуя заснавальніка каледжа, Генрыха VIII, стаіць у нішы над дзвярным праёмам.

## Вядомыя выпускнікі 
Зм таксама: **:Катэгорыя:Выпускнікі Трыніці-каледжа (Кембрыдж)**

  
* Джордж Гордан Байран
* Уордсварт Доністарп
* Джон Хобхаус, 1-ы барон Бротан
* Бертран Расел
* Годфры Харалд Хардзі (1898)
* Сідней Уотэрлау (1900, 1905)
* Эдуард VII
* Уладзімір Набокаў (1922)
* Эрык Гаральд Невіл
* Фрэнк Робертс (1930)
* Дзмітрый Дзмітрыевіч Абаленскі (1940)
* Натан Ротшыльд
* Джордж Спенсер (1778)
* Джордж Томас Стаўнтан
* Эндру Коэн
* Х’ю Гавейс
* Рычард Глэйзбрук (1876)

## Спасылкі 
* Trinity College, Афіцыйны сайт каледжа

Катэгорыя:Каледжы Кембрыджскага ўніверсітэта